《示从孙贞固》
明代·华西颜

栖碧久仙游，传家独宗韡。恂恂秉孝友，晦迹林后里。

中年屏尘秉，楮笔不停指。父书既成帙，家谱重经理。

传芳继吾志，润色益精伟。时来较可否，议论恒亹亹。

吾衰渐搁笔，二事终付尔。去取勿避嫌，录成须锓梓。

后贤惜未见，慎勿轻弃委。玄真老渔樵，庞公绝城市。

遗安良匪迂，荣达何足恃。他年传逸民，要亦知姓字。

作者简介：华西颜，一作晞颜，字以愚，号东湖老人，无锡人。少入国子监，洪武中授本府训导。